भारत सरकार

मानव संसाधन विकास मंत्रालय

उच्‍चतर शिक्षा विभाग

**राज्‍य सभा**

अतारांकित प्रश्‍न संख्‍या : 1002

उत्‍तर देने की तारीख : 09 मार्च, 2017

**‘इंजीनियरिंग और आर्किटेक्चर’ के लिए एकल प्रवेश परीक्षा**

**1002. श्री देवेंदर गौड टी॰:**

**क्या मानव संसाधन विकास मंत्री यह बताने की कृपा करेंगे किः**

(क) क्या यह सच है कि सरकार ने आगामी वर्ष से सभी ‘इंजीनियरिंग और आर्किटेक्चर’ सीटों के लिए एकल प्रवेश परीक्षा आयोजित कराने का निर्णय लिया है;

(ख) यदि हां, तो इसके क्या कारण हैं;

(ग) मंत्रालय किस तरीके से एकल प्रवेश परीक्षा लेगा जबकि विभिन्न राज्यों में भिन्न-भिन्न

पाठ्यक्रम है;

(घ) क्या राज्य सरकारों तथा अन्य हिस्सेदारों से कोई परामर्श किया गया है; और

(ङ) यदि हां, तो उक्त का परिणाम क्या रहा?

**उत्‍तर**

**मानव संसाधन विकास मंत्रालय में राज्‍य मंत्री**

**(डॉ. महेन्‍द्र नाथ पाण्‍डेय)**

(क) से (ड.): इंजीनियरिंग शिक्षा में शिक्षा के अच्छे मानक बनाए रखने की दृष्टि से, एआईसीटीई परिषद ने अवर स्नातक पाठ्यक्रमों के लिए एकल राष्ट्रीय स्तरीय प्रवेश परीक्षा शुरू करने के प्रस्ताव पर विचार किया और तय किया था कि अंतिम निर्णय लेने से पूर्व सभी राज्य सरकारों/संघ राज्यक्षेत्रों सहित विभिन्न हितधारकों के साथ विस्तृत चर्चा की जाए।

\*\*\*\*\*